open-index/open-wikipedia-markdown huggingface dataset:
קרלה סופיה גסקון

**קרלה סופיה גסקון** (בספרדית: **Karla Sofía Gascón**; נולדה ב-31 במרץ 1972) היא שחקנית קולנוע ספרדייה. היא פיתחה את הקריירה שלה בטלוויזיה בספרד ובמקסיקו, בתחילה גילמה תפקידים גבריים ובשנת 2018 פרסמה ספר ובו מציינת שהיא טרנסג'נדרית וכי מאותו רגע תשתמש בשם קרלה סופיה.

בשנת 2024 התפרסמה ברמה הבינלאומית כדמות הראשית בסרט "אמיליה פרז" מאת ז'אק אודיאר. הופעתה כברון סמים שרוצה לפרוש ולהתחיל לחיות כאישה זיכתה אותה בפרס השחקנית הטובה ביותר בפסטיבל הקולנוע בקאן, יחד עם שאר צוות השחקניות, מה שהפך אותה לאישה הטרנסג'נדרית הראשונה שזכתה בפרס זה. היא גם זכתה בפרס השחקנית הטובה ביותר בפרס האקדמיה האירופית לקולנוע לשנת 2024.

## ביוגרפיה
גסקון נולדה וגדלה באלקובנדס, ספרד.

היא החלה את דרכה כשחקנית באופרת הסבון היומית הספרדית "El súper" והופיעה במספר טלנובלות וסרטים, כולל "אל סניור דה לוס סיילוס" ו"משפחת האצילים". עד 2018 היא הייתה ידועה בשם **חואן קרלוס גסקון**.

ב-2024 היא כיכבה בקומדיית הפשע המוזיקלית אמיליה פרז, סרטו של הבמאי ז'אק אודיאר. הסרט הוקרן בבכורה בפסטיבל קאן 2024 והיא זכתה בפרס השחקנית הטובה ביותר של הפסטיבל, שאותו חלקה יחד עם הכוכבות של הסרט זואי סלדנה, סלינה גומז, ואדריאנה פאז, מה שהפך אותה לשחקנית הטרנסית הידועה הראשונה שזכתה בפרס גדול בקאן. בנוסף, גסקון היא השחקנית הטרנסג'נדרית הראשונה בהיסטוריה שהייתה מועמדת לפרס השחקנית הטובה ביותר באוסקר. גסקון קיבלה עבור תפקידה בסרט שכר של כ-100,000 אירו.

באוקטובר 2024, היא קיבלה את אות אביר מסדר האמנויות והספרות הצרפתי.

בינואר 2025, גסקון מצאה את עצמה תחת מתקפה בעקבות סדרת ציוצים שפרסמה בחשבון שלה ב-X, בהם היא מביעה דעות שנחשבות למתנגדות למוסלמים, לג'ורג' פלויד ולגיוון בטקס האוסקרים. הציוצים פורסמו בין השנים 2020–2021, וחלקם נמחקו לאחר שהתפרסמו מחדש על ידי העיתונאית שרה הגי. גסקון התנצלה על הפוסטים ואמרה שהיא מכירה בסבל שנגרם מפוסטים אלה, ושלאורך חייה נאבקה למען עולם טוב יותר. מאוחר יותר גסקון פרסמה תגובה ארוכה באינסטגרם בעקבות הביקורת בצירוף תמונה של סמל בודהיסטי מסוג ניצ'ירן, וכתבה: . גם לאחר התנצלותה, פורסם כי נטפליקס מתרחקת מגסקון בניסיון להציל את סיכויי הזכייה של הסרט בטקס האוסקר וכי בשל המחלוקת, נטפליקס וסוכנות יחסי הציבור שלה, *The Lede Company*, הפסיקו לתקשר ישירות עם גסקון.

## חיים אישיים
בשנת 2009 עברה להתגורר במקסיקו. היא מגדירה את עצמה כ"מקסיקנית מאומצת", שכן היא חיה ועובדת במקסיקו במשך שנים רבות. היא התחתנה עם מריסה גוטיירס, אותה הכירה בגיל 19 במועדון לילה באלקובנדס, ספרד. לזוג נולדה בת (2011). בשנת 2018, בגיל 46, החלה את התהליך להתאמה מגדרית ופרסמה את האוטוביוגרפיה שלה, "קרסיה, סיפור יוצא דופן" שבו הודיעה באופן רשמי על היותה אישה טרנסית.

## פילמוגרפיה
### קולנוע

### טלוויזיה

## פרסים והוקרה
באוקטובר 2024 הוענק לה תואר אביר (Chevalier) מטעם מסדר האמנויות והספרות הצרפתי.

### פרסים ומועמדויות

## קישורים חיצוניים

## הערות שוליים

קטגוריה:טרנסג'נדריות
קטגוריה:שחקניות קולנוע וטלוויזיה ספרדיות
קטגוריה:שחקנים להט"בים
קטגוריה:מעוטרי מסדר האמנויות והספרות
קטגוריה:מהגרים למקסיקו
קטגוריה:ספרדיות שנולדו ב-1972
Mirage (אלבום של פליטווד מק)

***Mirage*** (בעברית: "**[[מיראז' (תופעה אופטית)|מיראז']]**") הוא אלבום האולפן השלושה עשר של להקת הרוק הבריטית-אמריקאית פליטווד מק, שיצא ב-2 ביולי 1982 על ידי וורנר רקורדס. אלבום זה אופיין בחזרה של הלהקה לסגנון יותר מתון של רוק קל, בניגוד לאלבום הנסיוני *[[Tusk (אלבום)|Tusk]]* מ-1979. *Mirage* הניב מספר סינגלים שהגיעו לראשי המצעדים: "Hold Me" (שהגיע למקום הרביעי במצעד הפופ האמריקאי של בילבורד), "Gypsy" (במקום ה-12 באותו המצעד), "Love in Store" (במקום ה-22), "Oh Diane", ו-"Can't Go Back".

## רקע
לאחר השלמת סיבוב ההופעות העולמי Tusk, הלהקה לקחה הפסקה של שנה. במהלך תקופה זו, סטיבי ניקס, מיק פליטווד ולינדזי בקינגהאם טיפחו את קריירת הסולו שלהם. פליטווד החליט לחזור לסגנון שאפיין את האלבום המצליח *[[Rumours]]* ולא לשוב לנסגנון האקספרימנטלי של ''Tusk''. בנוסף, החליט פליטווד להקליט את האלבום מחוץ ללוס אנג'לס, והלהקה שכרה אולפן בצרפת.

## קבלה וביקורת
"הבוסטון פניקס" כתב כי "למרות הסגנון הנעים שלו, *Mirage* לא הצליח לחזור לסגנון הפופ המנוסה והמצליח של *[[Fleetwood Mac (אלבום, 1975)|Fleetwood Mac]]* או *[[Rumours|Rumors]]*. מנגד, למרות המוזרות שלו, הוא לא מתחקה אחר *[[:en:Tusk_(album)|Tusk]]*. זה שילוב מנצח מהטוב שבשני העולמות... *Mirage* מייצג עוד מטמורפוזיס. זה האלבום הכי מהנה של פליטווד מק וייתכן שאף הכי מתגמל."

האלבום החזיר את הלהקה לראש מצעד הבילבורד בארצות הברית לראשונה מאז *[[Rumours]]* ב-1977, והוא נשאר במשך חמישה שבועות במקום הראשון. בסך הכל בילה האלבום 18 שבועות בעשירייה המובילה בארצות הברית. הוא גם הגיע למקום החמישי בבריטניה ולמקום השני באוסטרליה. 

## מהדורת "דלוקס"
מהדורת דלוקס של *Mirage* יצאה לאור ב-23 בספטמבר 2016. המהדורה המחודשת המורחבת הזו כוללת רימאסטר של האלבום המקורי, 13 גרסאות חיות, הקלטות מוקדמות, ושירים שלא הוכנסו לבסוף לאלבום.

## רשימת השמעה

## מבצעים
* לינדזי בקינגהאם – גיטרה, שירה, קלידים ונבל
* סטיבי ניקס – שירה, תוף מרים
* קריסטין מקווי – קלידים, שירה
* ג'ון מקווי – גיטרה בס
* מיק פליטווד – תופים, כלי הקשה

## מיקומי שיא

## נתוני מכירות

## קישורים חיצוניים

## לקריאה נוספת


* 


## הערות שוליים

קטגוריה:אלבומי פליטווד מק
קטגוריה:אלבומים באנגלית
קטגוריה:אלבומי רוק קל
קטגוריה:אלבומים שהוקלטו באולפן ביתי
קטגוריה:אלבומי חברת וורנר רקורדס
נתן ברנשטיין

**נתן אוסיפוביץ' ברנשטיין** (ברוסית: **Бернштейн, Натан Осипович**; 1836 – 29 בינואר 1891) היה רופא ופיזיולוג יהודי רוסי, אביו של סרגיי ברנשטיין.

ברנשטיין נולד בברודי, האימפריה האוסטרית, לאביו, אוזיאס ברנשטיין, סוחר ולאימו, שהייתה בתו של שלמה איגר ונכדתו של עקיבא איגר. המשפחה עברה לפוזנן, שם קיבל את ראשית חינוכו מסבו, הרב של פוזנן, שלמה איגר. בהמשך עברה המשפחה לאודסה, שם פתח אביו חנות לסחורות מיובאות. מכיתה ד' למד בגימנסיה השנייה באודסה. בשנת 1857, בתקופת היותו סטודנט, קיבל ברנשטיין מדליית זהב על מאמר בנושא "אנטומיה ופיזיולוגיה של עצב הקיבה הריאתי". ב-1858 סיים את לימודיו בפקולטה לרפואה של אוניברסיטת מוסקבה. ב-1861 קיבל תואר דוקטור ברפואה, אך משום שלא היה לו רישיון ישיבה במוסקבה נאלץ לשוב לאודסה שם עבד בבית החולים העירוני. ברנשטיין ערך את גיליון 23 של השבועון היהודי "ציון". ב-1865 התמנה לפרופסור חבר לאנטומיה ופיזיולוגיה באוניברסיטת נובורוסיסק.

מועצת האוניברסיטה בחרה בו כפרופסור שלא מן המניין, אך לא אושר בתואר זה, משום שלא היה לו דוקטורט בזואולוגיה. ב-1882 פוטר מהאוניברסיטה עקב מחלה. הניסיון השני להיתמנות לתפקיד פרופסור חבר במהלך אותה שנה, על פי הצעת הפקולטה, לא אושרו על ידי השר הממונה - זו הייתה תקופה של ריאקציה ואנטישמיות רשמית. ברנשטיין עבד במעבדה הפיזיולוגית בברלין של דובואה-ריימונד (1866) ובמעבדה של לודוויג בלייפציג (1868-1869). הוא הראה פעילות נמרצת באגודת הרופאים באודסה, שבה היה תחילה מזכיר, אחר כך במשך 8 שנים כסגן יושב ראש ולבסוף במשך 14 שנים יושב הראש שלה.

עבודה מפרכת ערערה את בריאותו, ובשנת 1881 הוא נאלץ לעזוב את עבודתו לשנה וחצי לטיפולים בוויסבאדן ובניס.

## משפחתו
ברנשטיין נשא לאישה את מטילדה מרקובנה סרבריאנה ממשפחת סלונים. לזוג היו שלושה ילדים:

1. אלכסנדר ברנשטיין היה פרופסור לפסיכיאטריה.

2. סרגיי ברנשטיין, היה מתמטיקאי.

3. בתו, מרגריטה נטנובנה ברנשטיין, סיימה את הפקולטה לרפואה בסורבון ועבדה במעבדה בקטריולוגית בפריז.

בנו של אלכסנדר ברנשטיין, ונכדו של נתן ברנשטיין, היה הפיזיולוג ניקולאי ברנשטיין

## קישורים חיצוניים
* ביוגרפיה של נתן ברנשטיין 

קטגוריה:עורכי עיתונים יהודים רוסים
קטגוריה:רופאים יהודים
קטגוריה:בוגרי אוניברסיטת מוסקבה
קטגוריה:משפחת ברנשטיין (אודסה)
קטגוריה:ילידי 1836
קטגוריה:נפטרים ב-1891
ז'אן לוק אטורי

**ז'אן לוק אטורי** (בצרפתית: **Jean-Luc Ettori**; נולד ב-29 ביולי 1955) הוא כדורגלן עבר צרפתי ששיחק בעמדת השוער. אטורי הוא שיאן ההופעות של מונקו ובעבר החזיק בתואר גם בליגה הצרפתית, עד ה-4 בדצמבר 2013 בו מיקאל לנדרו שבר את השיא.

## קריירת מועדונים
אטורי התחיל את הקריירה שלו במחלקת הנוער של וישי ובשנת  הצטרף למונקו.ב-21 בדצמבר 1975 ערך את הופעת הבכורה שלו בקבוצה בהפסד 3-1 לבורדו. בהמשך, אטורי שיחק הצטרף לקבוצת המילואים. בעונת  הפך לשוער הראשון של המועדון. בעונתו הראשונה במועדון זכה עמה באליפות צרפת.

אטורי שיחק כל הקריירה שלו במונקו בה שיחק 19 עונות וזכה עמה בשלוש אליפויות, 3 גביעים צרפתיים ואף הגיע עמה לגמר גביע המחזיקות 1992 בו הפסידה 2-0 לוורדר ברמן. בנוסף, הוא שיאן ההופעות של המועדון עם 602 הופעות.

## קריירה בינלאומית
ב-27 בפברואר 1980 ערך את הופעת הבכורה שלו בנבחרת צרפת במשחק ידידות נגד  בו ניצחה צרפת 1-5. אטורי שיחק בנבחרת שנתיים בלבד ורשם 9 הופעות, אך גם השתתף עמה במונדיאל 1982.

ב-30 באוגוסט 1992 רשם הופעה בנבחרת קורסיקה בתיקו 0-0 נגד יובנטוס.

## תארים
; מונקו
*ליגת העל הצרפתית: , , 
*הגביע הצרפתי: , , 
*גביע האלופות: 

; אישיים
*מסדר ההצטיינות הצרפתי: 

## קישורים חיצוניים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:מרסיי: כדורגלנים
קטגוריה:כדורגלני מונקו
קטגוריה:כדורגלני נבחרת צרפת
קטגוריה:כדורגלני מונדיאל 1982
קטגוריה:מאמני שוערים
קטגוריה:מאמני כדורגל צרפתים
קטגוריה:מאמני מונקו
קטגוריה:צרפתים שנולדו ב-1955
עבד אל-כרים מחמוד אבראהים

**עבד אל-כרים מחמוד אבראהים** (בערבית: **عبد الكريم محمود إبراهيم**) היה ראש המטה הכללי של צבא סוריה.

## מינויו למפקד הצבא

במאי 2022 הוא מונה בצו נשיאותי של נשיא סוריה בשאר אל אסד לראש המטה הכללי של הצבא הסורי. וזאת לאחר כ-4 שנים שבהם התפקיד לא היה מאויש מאז מינויו של עלי עבדאללה איוב לשר ההגנה.

באוגוסט 2024 דווח בתקשורת כי הוא אישר לאיראן לבצע פעולות איבה נגד ישראל משטח סוריה, באופן שגרם לתגובה ישראלית נגד סוריה, וזאת ללא ידיעתו של נשיא סוריה בשאר אל אסאד.

ביולי 2024 דווח שהאיחוד האירופי הטיל עליו עיצומים (יחד עם שר ההגנה, עלי מחמוד עבאס) בשל הפרות של זכויות האדם בסוריה, ובכלל זה "עינויים ואלימות מינית".

ב-7 בדצמבר 2024 בעת מתקפת המורדים שהובילה לנפילת משטר אסד נשא נאום במקומו של הנשיא ובו הבטיח כי "טבעת ההגנה סביב דמשק בלתי מנוצחת".

למחרת, ב-8 בדצמבר לאחר עזיבתו של הנשיא אסד את סוריה, דיווחה התקשורת כי לא ברור מקום הימצאו של שר ההגנה.

## הערות שוליים

קטגוריה:ראשי המטה הכללי של צבא סוריה
קטגוריה:אנשי צבא סורים
סכר כרח'ה

**סכר כָּרְחָ'ה** (בפרסית: **سد کرخه**) הוא  רב-תכליתי גדול שנבנה באיראן על נהר כרח'ה במחוז, ח'וזסתאן, בשנת 2001 על ידי זרוע ההנדסה והבנייה של משמרות המהפכה האסלאמית (IRGC): Khatam-al Anbiya Construction Headquarters. הסכר נבנה כדי לאגור ולהסדיר את משטר המים באזור, לייצר חשמל ולמנוע שיטפונות.

סכר כרח'ה, הוא הסכר הגדול הראשון שתוכנן ונבנה על ידי איראן, לאחר המהפכה האסלאמית,
ממוזער|סכר כרח'ה (מבט מהאוויר)

## מיקום וגאוגרפיה
הסכר נמצא בחלק הצפון-מערבי של ח'וזסטאן, כ-30 קילומטרים מערבית לעיר אנדימשק, כ-40 קילומטרים צפונית מערבית לעיר דזפול.

נהר כרח'ה הוא הנהר השלישי בגודלו באיראן אחרי הנהרות קארון ודז, ואגן הניקוז שלו ששטחו כ-43,000 קמ"ר נמצא במחוזות: המדאן, כרמאנשאה, כורדיסטן, אילאם, לורסתאן וחוזסטן.

הסכר יצר את האגם המלאכותי הגדול באיראן, שטחו: 160 קילומטרים רבועים.

## מטרות הסכר
הסכר נועד לשלוש מטרות:
* **הבטחת וניהול אספקת מים לצורכי השקיה** של 320,000 דונם,
* **ייצור [[אנרגיה הידרואלקטרית]]** בהיקף של 934 ג'יגה-וואט שעה בשנה.
* **שליטה בהצפות הרסניות** ומניעת נזקים הנגרמים מהן.

ממוזער|סכר כרח'ה

## נתונים
סוג הסכר: מילוי אדמה עם ליבת חרסית.
* גובה הסכר מעל היסוד: 127 מטר,
* אורך פסגת הסכר: 3,030 מטר,
* רוחב פסגת הסכר: 12 מטר,
* קיבולת מאגר: 5.9 מיליארד מטרים מעוקבים.
* מספר טורבינות: 3  בעלות ציר אנכי.
* כוח: 400 מגה-וואט,

## בניית הסכר
בשנת 1956 החלו מחקרים ראשונים לקראת הקמת סכר כרח'ה, על ידי חברת Development and Resources Corporation האמריקאית. בשנת 1990, הושלם התכנון, בפיקוח חטיבת ההנדסה של משמרות המהפכה האסלאמית.

ב-1992 החלה הבניה והיא הושלמה בשנת 2001. בבנייה הועסק 120 חברות שונות וכשמונה חברות ייעוץ. סך הכל השתתפו בבניה כ-5,000 פועלים. במהלך בניית הסכר, 40 עובדים נהרגו.

## בעיות שנוצרו בעקבות בניית הסכר
על פי מחקרים שבוצעו בניית סכר כרח'ה היא גורם תורם משמעותי להתרחשות סופות אבק במחוז ח'וזסטן, איראן.

## קישורים חיצוניים

## הערות שוליים

כרח'ה
קטגוריה:ח'וזסתאן: מבנים
מי זה הדליק

"**מי זה הדליק**" הוא שיר לחנוכה שאת מילותיו בעברית כתב ב-1923 לוין קיפניס ללחן יידי עממי שהכיר.

## רקע
השיר היידי שעליו התבסס לוין נקרא "פישעלעך קויפן" ("לקנות דגים") פורסם בוורשה ב-1917. השיר היידי המקורי מופיע בתרגום משה ביק ובליווי פסנתר שלו בשם "אל השוק הלכתי", בחוברת "על האהבה: שירי עם יהודיים במקור ובנוסח עברי" הוצאת ידע עם חיפה תשי"א.
ישנו שיר יידי עממי נוסף בשם "און ווער עס איז שולדיק אין אונדזער ליבע" ("ומי אשם באהבתנו") שמשתמש באותו הלחן.
לוין קיפניס סיפר בריאיון לדן אלמגור שלקח את המנגינה משירון של דודו, מנחם קיפניס.
לשיר נכתב לחן קליל וישראלי יותר ב-1923 בידי ידידיה אדמון.

## ביצועים
### בלחן עממי יידי
בין מבצעי השיר: רחל אטאס ולהקת רון עמי, אפרים די-זהב, יעל אילת, מקהלת הדסים, יפה דרורי, מרים אביגל ומקהלת יהלום, צילה דגן, ג'ודי קפלן גינסבורג, עפרה חזה, אסתר שמיר ודפנה ארמוני.
### בלחן אדמון
בין מבצעי השיר: דליה עמיהוד, נגה אשד.

## קישורים חיצוניים
* מי זה הדליק, באתר הספרייה הלאומית
* מילות השיר והאזנה לו, באתר זמרשת
* 
* תרגום השיר "מי זה הדליק" לאנגלית, באתר Hebrew Songs
* 
* 

## הערות שוליים

2024 11
קטגוריה:שירי 1923
קטגוריה:שירי לוין קיפניס
קטגוריה:שירים שתורגמו מיידיש לעברית
קטגוריה:שירים שהולחנו על ידי ידידיה אדמון
קטגוריה:שירי חנוכה
סכר אמיר כביר

**סכר אָמִיר כַּבִּיר** (בפרסית: **سد امیرکبیر**, תעתיק: סד אמיר כביר), הידוע גם בשם: **סכר כָּרָג**' (**سد کرج**), הוא סכר על  בהרי אלבורז, בצפון איראן שיצר אגם עם קיבולת 202 מיליון מטרים מעוקבים. הסכר משמש לייצור אנרגיה הידרואלקטרית.

הסכר נקרא על שמו של אמיר כביר, מדינאי ויועץ בתקופת השושלת הקאג'ארית שפעל להובלת רפורמות במנהל המדינה ובמערכת הכלכלית והחברתית של ממלכת פרס.

## מיקום וגאוגרפיה
הסכר נבנה על נהר כרג', בגובה 1,660 מטרים מעל פני הים, כ-20 קילומטרים בקוו אווירי, צפונית מזרחית מהעיר כרג', כ-40 קילומטרים, בקוו אווירי, צפונית מזרחית מהעיר טהרן.

## מטרות הסכר
סכר אמיר כביר נבנה כסכר רב תכליתי:
* אספקת מי שתייה לטהראן
* פיתוח חקלאי בכל אזור כרג'
* ייצור ואספקת חשמל
* האגם הוא בית גידול טבעי לדגי פורל
* תיירות ונופש

## בניה
המחקר לקראת בניית הסכר החל כבר במחצית שנות ה-30 והוא נבנה בין השנים 1957–1961 על ידי חברת Morrison-Knudsen Co.

הסכר ממוקם באזור מועד לרעידות אדמה ולכן שולבו בתכנון אלמנטים מיוחדים, למניעת נזקים בעת רעידת אדמה.

הבניה חייבה את העתקת כמה כפרים לשטחים גבוהים יותר, כמו:
* כפר  שבצד המזרחי של האגם. כיום הגישה היחידה לכפר היא רק באמצעות כלי שיט.
* כפר זראקאן (Zarakan)
* כפר קושק (Kushk)

## מאפיינים ונתונים
הסכר נבנה על ידי חברה צרפתית.

הסכר הוא מבנה בטון קשתי.
* גובה: 180 מטרים
* אורך בבסיס: 30 מטרים
* אורך ברום הסכר: 390 מטרים
* גובה הסכר: 180 מטרים מהיסוד ו-163 מטרים מנהר כרג'
* אגן ההיקוות: 764 קילומטרים
* גובה תחתית המאגר: 1,545 מטרים מעל פני הים
* גובה פני המים הרגילים: 1,610 מטרים מעל פני הים
* זרימת מים שנתית ממוצעת: 472 מיליון מטרים מעוקבים
* קיבולת כוללת של המאגר: 202 מיליון מטרים מעוקבים
* ייצור חשמל: 90 מגה-וואט
* מתחנת הכוח ההידרו-אלקטרית יוצא קו הולכת חשמל באורך כ-60 ק"מ עד טהראן.

## גלריה

קובץ:IranKarajStausee1.jpg|טקסט=The structure of the dam|מבנה הסכר
קובץ:Amir Kabir Dam.jpg|טקסט=The structure of the dam|מבנה הסכר
קובץ:Aderan Karaj.jpg|טקסט=Karaj River in Adaran|נהר כרג'
קובץ:Chalous road in autumn - panoramio.jpg|טקסט=Karaj River|נהר קראג'
קובץ:Varyan.jpg|טקסט=Varian Village behind the dam's lake|כפר וריאן מאחורי אגם הסכר
קובץ:10-RIAL-REV-TAMAMROKH-KE.jpg|טקסט=Amir Kabir dam on the reverse of a 1961 10 Iranian rial banknote|סכר אמיר כביר על גב שטר 10 ריאל איראני משנת 1961
קובץ:Banknote of shah - 20 rials (rear).jpg|טקסט=Amir Kabir dam on the reverse of a 1974 20 Iranian rial banknote|סכר אמיר כביר בצד האחורי של שטר 20 איראני משנת 1974

## קישורים חיצוניים

## הערות שוליים

אמיר כביר
קטגוריה:אלבורז
N.I.B.

"****" הוא שיר של להקת ההבי מטאל הבריטית בלאק סבאת'. השיר הופיע לראשונה כרצועה הרביעית באלבום הבכורה של הלהקה. המילים הן בגוף ראשון מנקודת מבטו של לוציפר. הבסיסט גיזר באטלר, שהלחין את מילות השיר, אמר כי "השיר היה על השטן שמתאהב ומשתנה לחלוטין, הופך לאדם טוב".

## כותרת
שמו של השיר היה במשך זמן רב מקור לספקולציות, כאשר חלק מהמעריצים לאורך השנים פירשו את השם כ-"Nativity in Black" או "Name in Blood". בתחילת שנות ה-90 טען גיזר באטלר כי השם מתייחס לזקנו של המתופף ביל וורד באותה תקופה, שחבריו ללהקה הרגישו שנראה כמו ציפורן עט (באנגלית Nib). לדברי באטלר, "במקור (הכותרת) הייתה Nib, שהיה הזקן של ביל. כשכתבתי את N.I.B, לא יכולתי לחשוב על שם לשיר, אז פשוט קראתי לו Nib, על שם הזקן של ביל. כדי להפוך אותו למסקרן יותר, שמתי שם סימני פיסוק כדי להפוך אותו ל- עד שזה הגיע לאמריקה, שם הם פירשו את זה כ-'Nativity in Black".

אף על פי ש-"Nativity in Black" הוא שם שנוי במחלוקת, הוא שימש מאוחר יותר כשם לצמד אלבומי מחווה לבלאק סבאת' שיצאו ב-1994 וב-2000.

## גרסאות כיסוי ושימושים אחרים
Ugly Kid Joe הקליטו את גרסת הכיסוי שלהם ל-"" לאלבום המחווה Nativity in Black, ואחריהם הגיעו אוזי אוסבורן ופריימוס ב-Nativity in Black II; הקאבר האחרון הגיע למקום השני במצעד Hot Mainstream Rock Tracks של בילבורד באוקטובר 2000. גרסה זו מופיעה גם בסט הקופסאות של אוסבורן משנת 2005, Prince of Darkness. סטורם לארג' גם ביצעה גרסת כיסוי באלבומה Le Bonheur משנת 2014.

## קישורים חיצוניים

## הערות שוליים

קטגוריה:שירי בלאק סאבת'
קטגוריה:שירים באנגלית
טבע עיראק

**טבע עיראק** (בערבית: طبيعة العراق) הוא הארגון הסביבתי הראשון והיחיד בעיראק. זהו ארגון לא ממשלתי, החבר בתוכנית הסביבתית של האו"ם ושותף לארגון הבין-לאומי BirdLife International. מטרת הארגון היא להגן, לשקם ולשמור על הסביבה הטבעית של עיראק ועל המורשת התרבותית הנלווית אליה, וכן גם להגן על המגוון הביולוגי ועל משאבי המים בעיראק. הוא נוסד ב-2003 על ידי עזאם אלוואש, פליט ומהנדס עיראקי שגר בארצות הברית וחזר לעיראק בעקבות הפלישה לעיראק ב-2003.

## פרויקטים

* **תוכנית אזורי המגוון הביולוגי המרכזיים** - יוזמה של טבע עיראק בשיתוף עם המשרד העיראקי לאיכות הסביבה, BirdLife International וקבוצות ייעוץ בינלאומיות אחרות, שכללה סקר שטח מקיף בין 2004 ל-2010 על מנת לזהות ולהגדיר אזורים עם מגוון ביולוגי מרכזיים במדינה. במסגרת התוכנית, הוגדרו כ-82 אזורים כאלו במדינה.
* "**בית אדובי**" - בית לדוגמה שנבנה על מנת להדגים שיטות בנייה חלופיות, בעלות נמוכה ובת קיימא שניתן ליישם באזורי הביצות.
* **פרויקט דרווין** - פרויקט חינוך והעלאת מודעות.
* **שיקום ביצות** - טבע עיראק הצליח לשקם מחדש כמה מביצות המים המתוקים של עיראק בחלק המרכזי של המדינה.
* מעבדות **אופקים כחולים** - מעבדות פרטיות המציעות שירותי מעבדות סביבתיות.
* **שומרי המים של עיראק** - תוכנית שהחלה במקור תחת טבע עיראק, אך התפתחה לארגון עצמאי בשנת 2014. הארגון פועל להגנה על הנהרות, הנחלים ומשאבי המים של עיראק, ותומך בשימוש בר-קיימא במשאבים אלו.

## ראו גם

* החברה להגנת הטבע
* אגודת חיות הבר של פלסטין
* החברה המלכותית לשימור הטבע

## קישורים חיצוניים

* 

## הערות שוליים

קטגוריה:עיראק: ארגונים
קטגוריה:המזרח התיכון: ארגונים להגנת הסביבה
קהילת יהודי ח'ייבר

**קהילה יהודית התקיימה ב[[ח'ייבר]]**, מצפון לעיר אל-מדינה (ית'ריב לשעבר), היא פרחה במאה ה-7 לספירה, אז גורשו היהודים מהמקום. הקהילה המקומית התחדשה במאות הבאות אך סופה שנעלמה. מסורות ואגדות מייחסות מספר משפחות מוסלמיות בנות זמננו לצאצאי יהודים מח'ייבר שהתאסלמו.

## ההגירה לח'ייבר
ההגירה הראשונה של יהודים לח'ייבר מתוארכת לפי מקורות שונים לתקופת דוד המלך, אחרים מתארכים אותה לתקופת גלות בבל. מתיישבי ח'ייבר היהודים טענו כי רובם צאצאיו של שפטיה בן מהלאלל משבט יהודה, והשאר כהנים.

יהודי ח'ייבר היו חלוצים בטיפוח נווה המדבר, והיו עשירים מאוד. הם התפרנסו בעיקר מגידול עצי תמרים, אך גם ממסחר ואומנות. חלק מהחפצים שמצאו המוסלמים כשנכנסו לח'ייבר מצביעים על סחר רב שביצעו היהודים. בין השאר מצאו המוסלמים: כלי-מצור, 20 חבילות של בד תימני וכ-500 גלימות. כיום רוב החוקרים מאמינים שכלי המצור אוחסן למטרת מכירה ולא למטרת שימוש, באותו אופן שבו נמכרו חרבות, רומחים, מגנים וכלי נשק אחרים על ידי היהודים לערבים. כמו כן סביר להניח שהבד והגלימות נועדו למכירה גם כן, מאחר שלא סביר שכמות כזו של מוצרי יוקרה נשמרה לשימושם הבלעדי של היהודים. עם זאת, ההתעסקות במסחר הובילה לטינה מסוימת בקרב שכניהם, והייתה כנראה חלק מהסיבות לרדיפה, בדומה למקומות אחרים בהם היהודים נרדפו בכלל סיבות כלכליות.

## גירוש היהודים מח'ייבר
בתקופת שלטונו של הח'ליף עומר (634–644), גורשה הקהילה היהודית של ח'ייבר, כמו גם הקהילה הנוצרית של נג'ראן לאזורים כבושים בסוריה ועיראק. עומר גם אסר על לא-מוסלמים לדור בחג'אז יותר משלושה ימים.

## היסטוריה מאוחרת
### ימי הביניים
למרות גירוש היהודים מח'ייבר, ישנו תיעוד לא קטן שלהם במסמכים שונים מתקופת ימי הביניים. במהלך המאה ה-12, בנימין מטודלה תיעד סיפורים על הכושר הצבאי של יהודי ח'ייבר בתקופתו, וכתב כי הם שלחו שאלות לגאונים הבבליים. ישנה התייחסות ליהודי ח'ייבר גם בכמה מכתביהם של מטיילים איטלקים כמו עובדיה מברטנורא ולודוביקו די וארתמה מבולוניה; האחרון טען שגילה 5,000 יהודים בח'ייבר כשעצר בעיר להשקות את גמליו. דוד הראובני טען שהוא נולד במקום המכונה "חבור" או "ח'ייבר" ושירת שם כגנרל בצבא יהודי.

במשך מאות שנים היה נווה המדבר של ח'ייבר מקום מעבר ומנוחה לשיירות. יש הטוענים כי חלק מיהודי ח'ייבר ששרדו את קרב ח'ייבר, ובהם אף מספר צאצאי דוד המלך, התיישבו בסמיכות למקום ונהגו לשדוד שיירות אלו, כמס דרכים ונקמה על קרב ח'ייבר, בדרכם לחג', עליה לרגל למכה.

### מורשת
יהודי ח'ייבר מוזכרים במספר מסורות ערביות. חמולת מח'אמרה מיטא, שבדרום הר חברון, טוענת כי מוצאה מיהודי ח'ייבר, ולמשפחות בכפרים הסמוכים יש מסורות דומות גם כן. מסורת אחרת, שסופרה בסוף המאה ה-19 על ידי הפלאח ממיית'לון שבשומרון, שמספרת בין השאר על מלך ונסיכה יהודים שהתגוררו באזור. בתוך הכפר ישנו תל בשם ח'רבת ח'ייבר.

### שימוש למטרות טרור
בעשורים האחרונים, ארגון הטרור האסלאמי הפלסטיני חמאס החיה מחדש את סיפורם של יהודי ח'ייבר שהובסו וגורשו והשתמש בסיפור כסיסמה למטרות טרור, "ח'יבר ח'יבר יא יהוד ג'יש מוחמד סוף יעוד", ובתרגום חופשי לעברית: "זכרו את ח'ייבר יהודים, צבא מוחמד עוד ישוב".

## ראו גם
* ח'ייבר
* קרב ח'ייבר
* צפייה
* חמולת מח'אמרה
* אנטישמיות בעולם הערבי
* אנטישמיות מוסלמית
* ח'יבר ח'יבר יא יהוד

## הערות שוליים

קטגוריה:קהילות יהודיות
קטגוריה:שבטים יהודים בחצי האי ערב
מירנון מטבעוני

****מִירְנוּן מַטְבְּעוֹנִי** ([[שם מדעי]]: ''Myrichthys maculosus'') הוא מין של [[דג]] [[ים|ימי]] ממשפחת ה[[אפעוניים]] שבסדרת ה[[צלופחאים]] החי במימי [[האזור האינדו-פסיפי]], וגדל עד לאורך של מטר. הוא מגודל לעיתים ב[[אקווריום]].

באנגלית, נקרא גם בשמות **צלופח נחש נמרי**, **צלופח נחש מנוקד** ו**צלופח נחש עינוני'''.

## מאפיינים
המרינון המטבעוני הוא דג ארוך דמוי נחש, היכול לגדול עד לאורך של מטר, כשהאורך הנפוץ הוא כ-50 ס"מ. הראש שלו קטן עם חוטם קצר ונחיריים צינוריים ארוכים המופנים כלפי מטה. הוא בעל שתי שורות של שיניים בלסת ועוד שתי שורות בחך. סנפיר הגב שלו מתחיל מאחורי הראש, בעוד סנפיר השת שלו מתחיל באמצע הגוף. שני סנפירים אלו ממשיכים כמעט עד קצה הזנב. אין לו סנפירי אגן או סנפיר זנב, וסנפירי החזה שלו קטנים. צבעו קרמי או צהוב, עם כתמים גדולים, שחורים או חומים, עגולים. לדגים הצעירים יש שורה אורכית אחת של כתמים אלו, ואילו לפרטים הבוגרים יש שלוש שורות.

מין זה הוא בעיקר לילי, אך לעיתים ניתן לראות אותו במהלך היום שוחה מעל אזורים חוליים או צמחיים. בדרך כלל הוא מבלה את שעות היום קבור בחול, כשהוא חופר את עצמו תחילה מהזנב. הוא בעל חוש ריח מפותח בו הוא משתמש כדי לאתר את הטרף שלו הכולל סרטנאים, מירנון זעמני ודגים קטנים אחרים, בזמן שהם קבורים בחול. בלילה, לפעמים מספר פרטים ממין זה מתכנסים במקומות שבהם יש תאורה מלאכותית. מעט ידוע על הרבייה של מין זה.

## תפוצה ובית גידול
המרינון המטבעוני חי באזור האזור האינדו-פסיפי הטרופי והחם. תפוצתו משתרעת ממזרח אפריקה והים האדום, עד לפולינזיה הצרפתית ואיי גלאפגוס, ומיפן למזרח אוסטרליה. הוא אינו חי בהוואי, שם חי צלופח הנחש המפואר. המרינון המטבעוני חי בלגונות, שוניות אלמוגים, שדות עשב ים ומישורים חוליים, בעומק של עד כ-260 מטרים.

בישראל, ניתן למצוא את המירנון המטבעוני במפרץ אילת.

## מבחר תמונות

קובץ:Myrichthys maculosus.ogg
קובץ:Myrichthys maculosus Réunion.jpg
קובץ:Myrichthys maculosus by OpenCage.jpg
קובץ:Tieso ocelado (Myrichthys maculosus), Zanzíbar, Tanzania, 2024-05-29, DD 86.jpg
קובץ:Ophichthys maculosus - 1864 - Print - Iconographia Zoologica - Special Collections University of Amsterdam - UBA01 IZ15200117.tif


## קישורים חיצוניים

## הערות שוליים

קטגוריה:בעלי חיים שתוארו ב-1816
קטגוריה:טקסונים שתוארו בידי ז'ורז' קיווייה
קטגוריה:דגים במפרץ אילת
קטגוריה:אפעוניים
עודד רגב (מדען מחשב)

**עודד רגב** (נולד ב-1978) הוא מדען מחשב ומתמטיקאי ישראלי-אמריקאי, פרופסור למדעי המחשב במכון קוראנט למדעי המתמטיקה של אוניברסיטת ניו יורק. ידוע בעיקר בזכות עבודתו בהצפנה מבוססת סריג, ובמיוחד בשל תרומתו ללמידה עם שגיאות. חתן פרס גדל לשנת 2018.

בשנת 2023 הצליח רגב  ליעל את אלגוריתם שור לפירוק מספרים ראשוניים ופיתח אלגוריתם קוונטי שמפרק מספר בעל n ביטים באמצעות \tilde O(n^{3/2}) שערים קוואנטיים בלבד לעומת אלגוריתם שור המשתמש ב - \tilde O(n^{2}) שערים קוואנטיים.

## ביוגרפיה
עודד רגב קיבל את שלושת תאריו באוניברסיטת תל אביב: תואר ראשון ב-1995, תואר שני ב-1997 ותואר דוקטור ב-2001, בגיל 21, על עבודה בהנחייתו של יוסי עזר, שכותרתה "תזמון ואיזון עומסים". מילא תפקידי סגל באוניברסיטת תל אביב ובאקול נורמל סופרייר לפני שהצטרף למכון קוראנט.

בשנת 2005 הוענק לו פרס קריל.

## עבודתו
רגב ידוע בעיקר בזכות תרומתו ללמידה עם שגיאות (LWE), שעליה זכה בפרס גדל לשנת 2018. כאמור:
:

העבודות המשפיעות ביותר של רגב על סריג כוללות את ניתוח הצפנה של סכימות החתימה GGH ו־NTRU בעבודה משותפת עם Phong Q. Nguyen, שעליה זכו בפרס המאמר הטוב ביותר ב-Eurocrypt 2006; הצגת בעיית לימוד הטבעת עם שגיאות בעבודה משותפת עם כריס פייקרט וואדים ליובאשבסקי; והוכחת ניגוד למשפט מינקובסקי ובחינת יישומיו בעבודות משותפות עם תלמידו נח סטפנס-דווידוביץ והפוסט-דוקטורנט לשעבר דניאל דדוש.

בנוסף לעבודתו על סריג, רגב עוסק גם במספר רב של תחומים נוספים במדעי המחשב התאורטיים ובמתמטיקה. והכוללים בין היתר מחשוב קוונטי, מורכבות תקשורת, קשיות קירוב, אלגוריתמים מקוונים, קומבינטוריקה, הסתברות והפחתת מימד. לאחרונה הוא גם החל להתעניין בנושאים בביולוגיה, ובמיוחד שחבור RNA.

רגב הוא בנוסף עורך שותף ראשי של כתב העת *Theory of Computing,* מייסד ומארגן של סדרת הסמינרים המקוונת TCS+.

באוגוסט 2023 פרסם מאמר המתאר אלגוריתם לפירוק לגורמים מספרים שלמים עם \tilde O(n^{3/2}) שערים קוונטיים שיהיה יעיל יותר מהאלגוריתם של שור המשתמש ב - \tilde O(n^{2}), אבל ידרוש יותר קיוביטים \tilde O(n^{3/2}) של זיכרון לעומת זה של שור \tilde O(n)\ . הוצעה שיטה חלופית שיכולה לצמצם את מספר הקיוביטים לכמעט אותו הכמות.

## קישורים חיצוניים
* עודד רגב, באתר של מכון קוראנט 

## הערות שוליים

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת ניו יורק
קטגוריה:קריפטוגרפים ישראלים
קטגוריה:מתמטיקאים ישראלים
קטגוריה:מדעני מחשב ישראלים
קטגוריה:זוכי פרס גדל
קטגוריה:זוכי פרס קריל
קטגוריה:ישראלים שנולדו ב-1978
קטגוריה:אמריקאים שנולדו ב-1978
Live at the Royal Albert Hall (אלבום של דואה ליפה)

***Live at the Royal Albert Hall*** הוא אלבום הופעה הראשון של הזמרת-יוצרת הבריטית-אלבנית דואה ליפה. האלבום יצא לאור ב-6 בדצמבר 2024, על ידי חברת התקליטים וורנר רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דואה ליפה
קטגוריה:אלבומי חברת וורנר רקורדס
לצאת מדיכאון (אלבום)

"**לצאת מדיכאון**" הוא אלבום הבכורה של הזמר יגל אושרי, שיצא לאור ב-19 בנובמבר 2024 בהוצאת חברת התקליטים ליאם הפקות. רוב הפקת האלבום נחלק בין אושרי, אופיר כהן ושמעון יחיא.

## קידום וסינגלים
לפני צאת האלבום הופצו לרשת ולרדיו חמישה סינגלים מתוך האלבום.

"לצאת מדיכאון", שיר הנושא של האלבום, יצא ב-15 באוגוסט 2023, כתבו והלחינו אושרי ואופיר כהן ועיבדו שמעון יחיא וכהן. "חברים" יצא לאור ב-16 בינואר 2024, הסינגל השני מתוך האלבום, אותו כתבו גם אושרי וכהן ועיבדו יחיא וכהן. ב-5 במרץ 2024, יצא הסינגל השלישי מתוך האלבום, "תפילה", שיצא כדואט עם הזמרת ענבל ביבי, אותו כתבו והלחינו ביבי ואושרי ועיבד צוק אלגזי (צוקי). ב-31 במרץ 2024, יצא הסינגל הרביעי מתוך האלבום, "להאמין", אותו כתבו והלחינו מורן דוד ואליאור רביד ועיבדו רון בקאל ושאולי יצחק. ב-16 ביולי 2024, יצא הסינגל החמישי והאחרון מתוך האלבום, "אני אשמור עלייך", אותו כתב אושרי, הלחינו אושרי ושי פורטוגלי ועיבד גיא דאן.

## רשימת רצועות

## קישורים חיצוניים
# 
# 

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי חברת ליאם הפקות
Sailor Song

"**Sailor Song**" (בעברית: "**שיר ה[[ספן|מלח/ית]]**") הוא שיר של הזמרת-יוצרת האמריקאית ג'יג'י פרז, שיצא כסינגל ב-26 ביולי 2024. זהו שירה העצמאי השלישי של פרז מאז עזיבתה את חברת התקליטים אינטרסקופ רקורדס. השיר הפך ויראלי בפלטפורמת טיקטוק והגיע למקום ה-22 במצעד בילבורד הוט 100. מחוץ לארצות הברית, הגיע השיר לראש המצעדים באירלנד, לטביה ובריטניה, ונכנס לעשירייה הפותחת במצעדים במדינות נוספות כמו אוסטרליה, ניו זילנד ונורווגיה.

## רקע
ג'יג'י פרז זכתה לתהילה בפלטפורמת טיקטוק בשנת 2021 בזכות שיריה "Celene" ו-"Sometimes (Backwood)", מה שהוביל לחתימתה באינטרסקופ רקורדס ולהוצאת המיני-אלבום *[[How to Catch a Falling Knife]]*. לאחר שעזבה את חברת התקליטים, חזרה פרז להוציא מוזיקה באופן עצמאי, והחלה עם הסינגלים "Normalcy" ו-"Please Be Rude" בשנת 2024.

## הרכב וביקורת
את השיר כתבה פרז בפברואר 2024 בחדרה, בהשראת רעיון שעליו חשבה במקלחת. פרז כתבה את המילים הראשונות  (בעברית: "נשקי אותי בפה ואהבי אותי כמו מלחית") תוך כדי נגינה בגיטרה. ההקלטה בוצעה בעזרת מיקרופון Shure SM7 וכללה שלושה ערוצים קוליים, שפוזרו לצדדים שונים במיקס.

השיר, שנחשב בלדה אקוסטית, מתאר משיכה מיידית של פרז לאישה שמזכירה לה את השחקנית אן האת'וויי.

השיר יצא ב-26 ביולי 2024, ועד 27 באוגוסט הוא הופיע ביותר מ-40,000 סרטונים בפלטפורמת טיקטוק, בעוד שהגרסה הרשמית שלו שימשה ביותר מ-75,000 סרטונים.

השיר עורר ביקורת בקרב קהילות נוצריות שמרניות בשל השורה:  (בעברית: "אני לא מאמינה באלוהים, אבל אני מאמינה שאת המושיעה שלי"). בתגובה לבקשות להסיר את השורה, הצהירה פרז כי כתיבתה אינה "דמוקרטיה" והיא עומדת מאחורי מילות השיר.

## השפעה וביקורת
מעריצים ואנשי מקצוע השוו את סגנונה של פרז לאמנים כמו בון איבר, פליט פוקסס והוזייר. הביקורות החיוביות כללו שבחים לקולה הייחודי והרגשי ולכישרון הכתיבה הפואטי שלה.

השיר היה לשירה הראשון של פרז שהגיע למצעדי בילבורד הוט 100 ולמצעד הבריטי, שם אף הגיע למקום הראשון. בבריטניה תואר השיר כ"ציון דרך" בשל היותו שיר אהבה גאה שהגיע למקום הראשון.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי להט"ב
קטגוריה:שירים על ימאים
קטגוריה:שירי פולק
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי זהב בממלכה המאוחדת
קטגוריה:שירי זהב בניו זילנד
יש לה את זה (סרט, 1999)

**יש לה את זה** (באנגלית: **She's All That**) הוא סרט נעורים אמריקאי משנת 1999 בבימויו של רוברט איסקוב , עם פרדי פרינז ג'וניור ורייצ'ל לי קוק  בתפקידים הראשיים.

הסרט קיבל ביקורות מעורבות אך היה שובר קופות והיה סרט הנעורים הפופולרי ביותר בסוף שנות ה-90.

העלילה היא על תלמידה דחויה בבית ספר תיכון שהופכת ליפה ומקובלת בעקבות התערבות כמו ב"פיגמליון" של ברנרד שו ו"גבירתי הנאווה" של ג'ורג' קיוקור.

את הפסקול הלחין סטיוארט קופלנד, בסרט מושמע השיר Kiss Me בביצוע להקת Sixpence None the Richer ההצלחה המסחרית של הסרט סייעה לשיר לזכות בתשומת לב רחבה ולהצלחתו במצעדי הבילבורד.

ב-2021 הפיקה חברת נטפליקס סרט שהוא עיבוד מחודש מבוסס שינוי-מגדר שנקרא "יש לו את זה" בהצלחה פחותה.

## תקציר העלילה
זקארי "זק" סיילר (פרדי פרינז ג'וניור) הוא תלמיד מצליח בכיתה האחרונה בבית ספר תיכון בקליפורניה). הוא "מלך הכיתה" ובן זוגה של "מלכת הכיתה" טיילור ווהן (ג'ודי לין או'קיף). לאחר חופשת האביב היא מודיעה לו בפומבי כי היא יוצאת כעת עם כוכב תוכנית מציאות בשם ברוק הדסון (מת'יו לילארד).

אביו של זק (טים מטיסון) רוצה שבנו ילמד כמוהו בדארטמות' קולג' אך זק רוצה להיות עצמאי ולהחליט בעצמו היכן ילמד.

בשיחה עם ידידו דין סמפסון (פול ווקר), מתרברב זק כי הוא יכול לצאת עם כל תלמידה אחרת ומתערב עם דין שיוכל גם להפוך כל תלמידה שירצה למלכת הנשף תוך שישה שבועות בלבד. הוא בוחר בלייני בוגס (רייצ'ל לי קוקס) למטרה זו.

לייני לומדת במגמת אמנות. אימה מתה מסרטן והיא גרה עם אביה (קווין פולאק) ואחיה הקטן סיימון (קירן קאלקין).

לייני היא ממושקפת "חנונית" שאינה מקובלת בכיתה. זק מתחיל לחזר אחריה, היא בתחילה נרתעת ולא מבינה מה הוא מוצא בה.

זק משכנע את לייני להצטרף אליו למסיבה. הוא קונה לה שמלה אדומה יפה ואחותו מקנזי (אנה פקווין) מאפרת אותה. זק רואה אותה ומתקשה להאמין – היא עברה מהפך. במסיבה היא פוגשת בטיילור שמעליבה אותה עד דמעות. יחסיה עם זק מתקררים.

לייני וטיילר מתחרות על כתר מלכת הנשף. דין מתחיל לחזר אחרי לייני, מגלה לה על ההתערבות ולייני מנתקת מגע עם זק. הדסון זורק את טיילור והיא חוזרת אל זק.

אל מסיבת הסיום מגיע זק עם אחותו ודין עם לייני. טיילור מנצחת ומוכתרת למלכת הנשף ביחד עם זק, המוכתר כמלך הנשף.

ג'סי (אלדן המסון) מגלה שדין מתכנן להזמין את לייני לבית מלון כדי לשכב איתה. הוא מגלה זאת לזק שממהר לשם אך לייני משתחררת מדין על ידי החדרת מכשיר מצפצף לאוזנו. זק ולייני נפגשים בביתה ומתנשקים.

זק הפסיד בהתערבות והוא ממלא את התנאים – לבוא עירום לטקס חלוקת התעודות.

## צוות השחקנים

## קישורים חיצוניים

* 

* קדימון ליש לה את זה, באתר יוטיוב
* kiss me, באתר יוטיוב
* סיום הסרט, באתר יוטיוב

קטגוריה:סרטים אמריקאיים משנת 1999
קטגוריה:סרטי קומדיה רומנטית אמריקאיים
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטים על נשף הסיום
The Star Chapter: Sanctuary

***The Star Chapter: Sanctuary*** (בעברית: **פרק הכוכבים: מקלט**; בקוריאנית: ***별의장: Sanctuary***) הוא המיני-אלבום השביעי בשפה הקוריאנית של להקת הבנים הדרום-קוריאנית Tomorrow X Together (בקיצור TXT). האלבום יצא ב-4 בנובמבר 2024 דרך חברות התקליטים ביג היט מיוזיק, ריפבליק רקורדס ו-YG פלוס. הוא כולל שישה שירים, בהם הסינגל המוביל "Over the Moon".

## רקע והוצאה לאור
מוקדם יותר בשנת 2024, הוציאה הלהקה את המיני-אלבום השישי שלה, *[[Minisode 3: Tomorrow]]*, שזכה להצלחה מסחרית עם מכירות של 1.18 מיליון עותקים ביום יציאתו. במהלך השנה יצאה הלהקה לסיבוב ההופעות השלישי שלה, "Act: Promise", ובחודש ספטמבר ערך יונג'ון את הופעת הבכורה הסולו שלו עם השיר "Ggum". 

באוקטובר 2024, הכריזה ביג היט מיוזיק על האלבום החדש שיתחיל סדרה חדשה בשם "פרק הכוכבים" (The Star Chapter), שממשיכה את סדרות "פרק החלום", "פרק הכאוס", "פרק השם" ו-"Minisode". ב-27 באוקטובר יצאו קליפים מקדימים לכל רצועות האלבום בערוץ היוטיוב של הלהקה. ביום שלפני יציאת האלבום, ביצעה הלהקה את הסינגל "Over the Moon" כהפתעה בהופעת הסיום של סיבוב ההופעות שלה בסיאול.

## הרכב וסגנון
האלבום מאופיין בהשפעות סגנון R&B ובמילים בוגרות יותר בהשוואה לעבודות קודמות של הלהקה. הביקורות השוו את הסאונד של האלבום לאלבום *[[Justified]]* של ג'סטין טימברלייק.

השיר הפותח, "Heaven", הוא שיר פופ עם קצב דיסקו קליט. השיר המוביל, "Over the Moon", הוא שיר R&B בהשפעת תחילת שנות ה-2000, עם גיטרות "חלומיות". השיר "Danger" מאופיין אף הוא בסגנון R&B, ואילו "Resist (Not Gonna Run Away)" משלב גיטרה אקוסטית וביט של R&B משנות ה-2000. השיר "Forty One Winks" מציג אווירה קצבית יותר, בעוד ש-"Higher than Heaven" משלב סגנון פופ עליז וקופצני.

## הצלחה מסחרית
המיני-אלבום זכה למעמד "מיליון עותקים" בשבוע הראשון ליציאתו, בפעם החמישית ברציפות עבור הלהקה, עם מכירות של 1,217,880 עותקים ביום הראשון. ביפן נמכרו 270,000 עותקים ביומיים הראשונים בלבד, נתון שהעלה משמעותית את נתוני המכירות בהשוואה לאלבום הקודם של הלהקה.

## רשימת הרצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים בקוריאנית
קטגוריה:מיני-אלבומים באנגלית
קטגוריה:אלבומים שהופקו על ידי ג'וני גולדשטיין
קטגוריה:אלבומי פופ
קטגוריה:אלבומי חברת ריפבליק רקורדס
קטגוריה:אלבומי חברת YG אנטרטיינמנט
קטגוריה:אלבומי קיי-פופ
הנסיכה זלדה

**הנסיכה זלדה** (באנגלית: **Princess Zelda**; ביפנית: **ゼルダ姫, ゼルダ**) היא דמות מרכזית בזיכיון משחקי הווידאו הוותיק של נינטנדו, האגדה של זלדה. הדמות נוצרה במקור על ידי שיגרו מיאמוטו עבור המשחק המקורי בסדרה משנת 1986 שיצא לקונסולת ה-NES של נינטנדו. הנסיכה זלדה היא נסיכת הממלכה הבדיונית הירול, ואחת מהדמויות המרכזיות בסדרת המשחקים. היא מופיעה ברוב משחקים הסדרה לאורך השנים - לעיתים בתפקיד "העלמה במצוקה", ובמקרים אחרים היא מסייעת לגיבור, לינק, לאורך המשחק.

## מאפיינים
זלדה היא נסיכת הממלכה היירול שמחזיקה בטרייפורס החוכמה. ברוב המשחקים, הגיבור הראשי, לינק, צריך להציל אותה מידיו של האנטגוניסט הראשי גאנון. במשחקים מאוחרים יותר קיבלה זלדה תפקיד אקטיבי והיא עוזרת ללינק להילחם נגד האויבים השונים.

יש לה מראה דמוי אלף עם אוזניים מחודדות אשר הוא מאפיין טיפוסי הקיים בקרב היליאנים בסדרה. העיצוב של הדמות משתנה ממשחק למשחק. בחלק מהמשחקים היא ילדה, בעוד שבאחרים היא נערה בסביבות גיל 16 או 17.

במשחקים השונים בסדרה היא לובשת לבוש מלכותי הכולל שמלות עם עיטורים ועונדת תכשיטים שונים, אשר מדגישים את מעמדה כנסיכת של ממלכת היירול.

במשחקים השונים בסדרה זלדה החזיקה ברשותה במשחקים מסוימים כלי נשק שונים. במשחקים "Twilight Princess" ו-"Hyrule Warriors" היא נלחמת באמצעות חרב. היא גם מיומנת בשימוש בחץ וקשת. בנוסף, במשחק "Twilight Princess" זלדה גם נלחמת באמצעות כלי הנשק הבדיוני קשת אור.

על פי המיתולוגיה של סדרת המשחקים, הזלדה הראשונה הייתה גלגול נשמתה של האלה היליה (המייסדת של ממלכת היירול) המחזיקה בטרייפורס החכמה ומאז כל זלדה שנולדת בממלכה נושאת את שמה.

## הופעות במדיות אחרות
* דמותה של זלדה הייתה דמות ראשית בסדרת האנימציה "האחים סופר מריו" ששודרה במקור בשנת 1989.
* דמותה של זלדה הייתה דמות בה ניתן לשחק בכל המשחקים בסדרת משחקי Super Smash Bros משנת 2001 ואילך.
* בנוסף לסדרת משחקי האגדה של זלדה הדמות נכללה גם כדמות שניתן לשחק בה במשחק Hyrule Warriors: Age of Calamity.

## קישורים חיצוניים

## הערות שוליים

קטגוריה:דמויות נשיות במשחקי וידאו
קטגוריה:נסיכות בדיוניות
קטגוריה:דמויות שנוצרו על ידי שיגרו מיאמוטו
קטגוריה:נינטנדו: דמויות
קטגוריה:The Legend of Zelda: דמויות
כביש 3698

**כביש 3698** הוא כביש מקומי באורך של מעל 20 ק"מ במדבר יהודה אשר מתחיל בגוש עציון ונגמר בלב מדבר יהודה.

## היסטוריה
חלק מתוואי הכביש עובר על תוואי הקדום של דרך תקוע-עין גדי. דרך שאורכה היה כ-30 ק"מ ועליה נמצאו שרידים של 22 מצודות ומגדלי שמירה. החשובים שבהם נבנו בנקודות שולטות כגון ב- ח'רבת א-צחבה, ח'רבת אלמקטה, ומצודת רג'ם א-נאקה הנמצאות בסמיכות לכביש 3698 בסמיכות לכביש אתרים ארכאולוגיים מתקופת ממלכת יהודה ועד לתקופות הרומית והביזנטית.

בשנות ה-70 של המאה ה-20 סללה ישראל את הכביש והרחיבה אותו.

ברבע האחרון של המאה ה-20 הכביש שימש כגישה למספר בסיסי צה"ל שנבנו בסמוך אליו וכיום אינם קיימים עוד.

בחלקו האחרון של הכביש לקראת מחנה חצצון לשעבר הכביש עביר רק לרכבי שטח בשל סחף של הדרך.

## תוואי
*הכביש יוצא מכביש 356 בסמוך לכפר הערבי המשוייך לרשות הפלסטינית ח'רבת תקוע אשר משמר בשמו שם של יישוב עברי מקראי קדום בשם תקוע אשר חורבותיו נמצאים בסמוך.

*לאחר מכן הכבוש עובר ליד אל-מניה ישוב ערבי המשתייך לרשות הפלסטינית. עם זאת רוב אדמות הכפר אל-מניה, כולל חלק ניכר משטחו הבנוי, נמצאות בשטח C. מדרום לכיכר אל מיניה מתחיל שביל הנזירים ממיניה (תקוע הביזנטית) ללאורה החדשה. 

ממוזער|שמאל|250px|כביש 3698 בסמוך ליישוב מעלה עמוס (תצלום רחפן מ-2020)

* היישוב כיסאן כפר בדואי של בני שבט תעמרה.

* היישוב איבי הנחל (הוקם בשנת 1999). הנקודה הגבוהה ביותר ביישוב איבי הנחל הינה 854 מטר. 

*על תוואי הכביש בין היישובים איבי הנחל ומעלה עמוס מספר בורות ומעיינות מים ביניהם ביר אל ג'וואר, ביר אל צאחב, עין עמוס ועין א-סהאל 

* היישוב מעלה עמוס (הוקם בשנת 1981). בסמוך למעלה עמוס נמצאת חורבת סחבא ממנה יוצא נחל חצצון הנחשב למסלול מומלץ לחובבי גלישת מצוקים בישראל הכולל 4 מפלים הראשון שבהם מתנשא ל-120 מטר. חלק גדול מכביש 3698 עובר לאורכו בסמוך לנחל. 

*מצודת צחבא ובסמוך חירבת סחיבא. מצודת צחבא הינה מהתקופה הישראלית, שמרה על הדרך בין תקוע לעין גדי.

* חירבת אום אל זוויתנא

* כפר ערב אל ראשידיה 

*רוג'ום א-נאקה נקודת תצפית ששימשה בסיס של המשטרה הירדנית משנות ה-50 ועד למלחמת ששת הימים, מהתצפית ניתן להשקיף על ירושלים, ג׳אבל מונטר, הרי עבר הירדן, ערד, אום דרג׳, דרום מדבר יהודה, ההרודיון והר גילה. משטרת רוג'ום א-נאקה מחוברת מצד אחד, בדרך ירדנית, למשטרת אום דרג' מדרום, ומצד שני, בדרך עתיקה, לתקוע מצפון. מדרום לשרידי המבנה רוג'ום עתיק שהוא שרידי מיצד הלניסטי-רומי ששמר על הדרך מעין גדי לתקוע. נמצאת 395 מטרים מעל פני הים.

*לאורך הכביש השבטים הבדואים תעמרה וכעאבנה.

* אתר מחנה גדוד 50 - מחנה תקוע לשעבר אשר שימש כמחנה לאימוני חי"ר. 

* מדרום לכביש עובר נחל ערוגות
 
*הכביש מסתיים במחנה חצצון הנטוש שפעל ברבע האחרון של המאה ה-20 והיה בזמנו אחד מארבעת בסיסי אימונים שהקים צה"ל במדבר יהודה.

*בתום כ-20 ק"מ סלולים מראשיתו, הופך הכביש לדרך עפר הנגישה אך ורק לאופנועים ורכבי שטח וממשיך עד למצוקי דרגות שם מתחבר עם כביש 369.

## מסלול

## קישורים חיצוניים

## הערות שוליים

קטגוריה:מדבר יהודה: כבישים
קטגוריה:יהודה: תחבורה
קטגוריה:מעלה עמוס
Hot to Go!

"****" הוא שיר של הזמרת-יוצרת האמריקאית צ'אפל רואן מתוך אלבום הבכורה שלה, *[[The Rise and Fall of a Midwest Princess]]*. השיר יצא ב-11 באוגוסט 2023 כסינגל התשיעי והאחרון מהאלבום, דרך חברות התקליטים איילנד ואמיוזמנט רקורדס. רואן כתבה את השיר יחד עם המפיק דן ניגרו. השיר משלב סינת'-פופ עם השפעות מוזיקת הגל החדש וזכה לשבחים על הסגנון המוזיקלי והמסר הייחודי שלו.

## רקע וכתיבה
השיר נכתב בהשראת חלום הילדות של רואן להפוך למעודדת. בראיונות סיפרה כי בתקופת בית הספר התיכון לא ניסתה להתקבל לנבחרת המעודדות, משום שהאמינה שאינה מתאימה לכך. השיר נכתב שבועיים לפני תחילת סיבוב ההופעות שלה בשנת 2023, "Naked in North America". רואן תיארה את השיר כ"כיפי וסרקסטי" שנועד לשמח את הילדה הפנימית שלה, ותיארה אותו כגרסה גאה לשיר "Y.M.C.A." של וילג' פיפל.

## הרכב מוזיקלי
השיר מאופיין בקצב מהיר וסינתיסייזרים, עם השפעות פופ ומוזיקת הגל החדש מתחילת שנות ה-80. המילים מציעות ריקוד שמלווה את השיר, כאשר רואן מצהירה שהיא "מוכנה וזמינה" לחוויות חדשות. הביקורת המוזיקלית ציינה שהשיר מביע עוצמה ורגש עם קריצה מלאת הומור.

## קבלה ביקורתית
השיר זכה לשבחים על הסגנון הקאמפי והאנרגטי שלו. מבקרי מוזיקה השוו את השיר לסגנון השירים של וילג' פיפל וראו בו "המנון מעודדות קווירי". אתר המוזיקה בילבורד תיאר אותו כ"כיף, סוחף ומעורר ריקודים", בעוד שמבקר ב-DIY שיבח את יכולתה של רואן לשלב דרמת נעורים עם אושר קווירי.

## וידאו קליפ
הקליפ הרשמי לשיר יצא יחד עם השיר עצמו. הוא צולם במקומות שונים בספרינגפילד, מיזורי, עיר הולדתה של רואן, ומציג את רואן בתלבושת מעודדת צבעונית כשהיא רוקדת ומופיעה בסצנות הומוריסטיות. בקליפ משתתפים גם סביה של רואן ומלכות דראג מקומיות, כחלק ממסורת של רואן לכלול מלכות דראג בהופעותיה.

## הופעות חיות
רואן ביצעה את השיר פעמים רבות בהופעות חיות, עוד לפני שיצא רשמית. לאחר יציאתו, הוא נכלל בסיבוב ההופעות שלה "Midwest Princess Tour" ואף בוצע כהופעת פתיחה לאוליביה רודריגו במהלך סיבוב ההופעות "Guts World Tour".

## הצלחה מסחרית
השיר זכה להצלחה מסחרית והגיע לעשירייה הפותחת במצעדים באירלנד ובבריטניה, ולמקום ה-15 במצעד הבילבורד הוט 100. בנוסף, השיר זכה למעמד פלטינה בקנדה, ולמעמד זהב בארצות הברית, בריטניה וניו זילנד.

במהלך קיץ 2024, ספוטיפיי חשפה את רשימת שירי הקיץ שלהם לשנת 2024 והכלילה את השיר "" בדירוגם.

## השפעה
השיר הפך לאייקון תרבותי, ואף נכלל בפרק סאטירה בתוכנית "סאטרדיי נייט לייב" בעונתה ה-50, בו שרו אותו צ'ארלי XCX והשחקניות היידי גרדנר, איגו נוודים ושרה שרמן.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי צ'אפל רואן
קטגוריה:שירים באנגלית
קטגוריה:שירים שנכתבו על ידי דן ניגרו
קטגוריה:שירים שנכתבו על ידי צ'אפל רואן
קטגוריה:שירים שהופקו על ידי דן ניגרו
קטגוריה:שירי להט"ב
קטגוריה:שירי פלטינה מרובעת ומעלה בארצות הברית
קטגוריה:שירי פלטינה כפולה בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה בקנדה
קטגוריה:סינגלים בהוצאת איילנד רקורדס
שער המפרץ

**שער המפרץ** (ידועה גם בתור: **התוכנית לפיתוח מפרץ חיפה**) היא תוכנית להקמה של עיר ישראלית לחופי מפרץ חיפה ולמרגלות הכרמל, על חשבון אזורי התעשייה הרבים של מפרץ חיפה, השוכנים כיום במקום זה, בין הקריות לחיפה.

על פי התכנון, תקום במקום עיר ירוקה ובה אזורי תעסוקה ומסחר רבים, כאשר עם השלמתה יתגוררו בה כ-500,000 איש בכ-100,000 יחידות דיור.

## מצב מצוי

ממוזער|מצב מצוי: מפעלים רבים. האזור עליו תוכנן שער המפרץ בימין התמונה
העיר מתוכננת לקום בעיקר ברובע מפרץ חיפה, אזור תעשייה ענק שרובו שייך לעיר חיפה ומיעוטו לקריית אתא ולנשר. באזור התעשייה קיימים מספר מפעלים החשובים למדינת ישראל, ביניהם מפעלי כרמל אולפינים.

מבחינה תחבורתית משורת אזור התעשייה על ידי המרכז התחבורתי מרכזית המפרץ ובו תחנת הרכבת מרכזית המפרץ, יחד עם תחנת הרכבת חוצות המפרץ בצפון האזור. בנוסף קיימים בו נמל חיפה, נמל הקישון ונמל התעופה חיפה.

אל האזור מגיעים מדרום מנהרות הכרמל וממזרח כבישים 75 ו-772, ולכל אורכו הוא משורת על ידי כביש 4, נתיבי המפרץ, דרך יגאל ידין ורחוב חלוצי התעשייה.

באזור זה זורמים נחל הקישון, נחל ציפורי ונחל גדורה.

## התוכנית
התוכנית מתייחסת לשטח שבין הכרמל, הים התיכון, רכסים והקריות. על פיה, יושארו נמל חיפה, נמל הקישון, נמל התעופה חיפה ותשתיות הכבישים המהירים והרכבות במקומם, אך כל המפעלים יתפנו.

כל דרום השטח, בין נחל הקישון לכרמל, יוגדרו ויפותחו כפארק מטרופוליני גדול על שטח של 7,000 דונם, פי שניים מפארק הירקון בגוש דן. בתחום הפארק יזרום נחל קישון ובו יתחברו אליו נחל ציפורי ונחל גדורה.

שאר שטחי התוכנית, בעיקר בצפונה ומזרחה, יוועדו למגורים (100,000 יחידות דיור על 14,500 דונם) ותעסוקה ומסחר (5 מיליון מ"ר על כ-6,000 דונם). אזורים אלה אמורים להביא תושבים רבים למפרץ ולספק תעסוקה לתושבי מטרופולין חיפה. על מנת להתמודד מראש עם תופעות של הצפות, ייבנו בתוך השטחים העירוניים בריכות אגירה, שיהיו מחוברות לנחלים על ידי תעלות מי תהום בתוך העיר, שיהפכו אותה לירוקה יותר. ככלל, בשטחים העירוניים יפותחו מסדרונות אקולוגיים, פארקים ושטחים ירוקים, ואף ייפתח נפתול חדש ובו שפך חדש לקישון, סמוך לחוף קריית חיים של היום. סך כל השטחים הירוקים בתוך האזורים העירוניים – כ-2,200 דונם במספר

כביש 772 יהיה לשדרת התחבורה המרכזית של העיר, כאשר במרכז יחצה אותה כביש 705 שיוארך מהכרמל פנימה אליה. במערב העיר ישופרו תשתיות כביש 4 וכביש המפרץ ובחלק מהמקטעים הם יאוחדו לכביש אחד. על פי התוכנית, במערב העיר ימשיכו לפעול נמלי התעופה והים ויספקו לעיר תעשייה, תיירות ותחבורה מתקדמת.

סביב לרחוב חלוצי התעשייה בצפון העיר תפותח חזית של בתי קפה, מסעדות ותיירות, וברצועת הים של העיר ייבנו טיילת ומרינות, ותפותח ריביירה. התוכנית מציעה אתרים נוספים שניתן להקים בעיר, כגון "אי מוזיאונים" בדרומו.

הצ'ק פוסט, באזור דרום-מערב התוכנית, יישאר תעשייתי, אך יוקף משלושה עבריו באזורים ירוקים.

## היסטוריה
ב-20 בספטמבר 2023 אושרה תוכנית המתאר להקמת העיר.

על פי המקורות, התכנון של רשות מקרקעי ישראל הוא לממש את התוכנית עד 2074, חמישים שנה מעת תכנונה.

### פינוי המפעלים
בשנים האחרונות עלו מספר תוכניות להעתקת מפעלי בז"ן מהמפרץ למקומות אחרים.

## ראו גם
* חיפה
* מפרץ חיפה
* מטרופולין חיפה

## קישורים חיצוניים
* שער המפרץ, חיפה
* אישור תוכנית מיתאר

## הערות שוליים

קטגוריה:ישראל: יישובים עתידיים
קטגוריה:חיפה
קטגוריה:מפרץ חיפה
קוק ספארר

**קוק ספארר** (באנגלית: **Cock Sparrer**) היא להקת פאנק רוק (Punk rock) בריטית שהוקמה בשנת 1974 בלונדון. למרות שהם מעולם לא הצליחו מסחרית, הלהקה נחשבת לאחת החשובות והמשפיעות בסצנת הפאנק רוק, ושיריה זכו לגרסאות כיסוי רבות.

סגנון שירי הלהקה הוא מוזיקת   עם השפעות של פאב רוק בריטי, גלאם רוק ומוזיקת ביט. מילות השירים עוסקות בעיקר בנושאים הקשורים לחיי היומיום של אנשים ממעמד הפועלים.

## היסטוריה
קולין מקפול, מיק בופוי, סטיב "בורג'" ברג'ס וסטיב ברוס היו חברי ילדות באיסט אנד של לונדון. הם ניגנו ביחד משנת 1972, ומשנת 1974 החלו להופיע עם שירי פאנק רוק (Punk rock) במועדונים בלונדון. הלהקה נקראה בתחילה Cock Sparrow, כינוי קוקני לחבר או מכר. גארי לאמין, בן דודו של בורג', הצטרף כגיטריסט ב-1976.

בשנת 1977, עם עליית הפופולריות של הפאנק רוק, חתמה הלהקה על חוזה עם דקה רקורדס, תחת השם Cock Sparrer. הם הוציאו לאור שני סינגלים (בהם גרסה לשיר של הרולינג סטונז) אך הם נמכרו בעותקים מעטים. הם הקליטו באולפן שירים לאלבום, אך בשנת 1978 דקה רקורדס הודיעו על הפסקת החוזה, והשירים לא ראו אור. הלהקה התפרקה זמן קצר לאחר מכן.

הלהקה התאחדה ב-1982, בהרכב מעט שונה, לאחר שמספר שירים שלהם נכללו באלבומי אוסף ועוררו עניין. באותה שנה ראה אור הסינגל "England Belongs to Me", שהפך לאחד השירים הפופולריים ביותר של הלהקה, ובסוף השנה יצא אלבומם הראשון "Shock Troops". הלהקה התפרקה בסוף שנת 1984.

בשנת 1987 ראה אור אלבום הופעה של הלהקה (שהוקלט בשנת 1984) וכן אוסף ההקלטות המוקדמות של הלהקה (שהוקלטו ב-1978 אך לא יצאו עד אז לאור).

הלהקה התאחדה שוב ב-1992, בהרכב מעט שונה, והוציאה מספר אלבומי אולפן נוספים ואלבומי הופעה. הם הופיעו בפסטיבלי פאנק רוק בבריטניה ובמדינות רבות באירופה. בשנת 2012 ציינו 40 שנה לייסוד הלהקה במסע הופעות בארצות הברית ובבריטניה יחד עם להקת רנסיד, שציינו 20 שנה לייסוד הלהקה.

אלבום האולפן השמיני של הלהקה "Hand on Heart" יצא באפריל 2024 והיה הראשון שצעד במצעד האלבומים הבריטי.

רבים משיריהם מושרים על ידי אוהדי כדורגל בבריטניה ובארצות הברית.

הם מוזכרים בשיר "אלבום שני או תקליט חמישי" של טברנק.

## דיסקוגרפיה
; אלבומי אולפן
* (1978) Cock Sparrer - אלבום האולפן הראשון של הלהקה הוקלט ב-1978 אך ראה אור רק בשנת 1987 בשם "True Grit"
* (1982) Shock Troops
* (1984) Running Riot in '84
* (1994) Guilty as Charged
* (1997) Two Monkeys
* (2007) Here We Stand
* (2017) Forever
* (2024) Hand on Heart

בנוסף לאלבומים אלו הוציאה הלהקה מספר אלבומי הופעה וסינגלים. שירי הלהקה הופיעו באלבומי אוסף רבים.

## קישורים חיצוניים
* 

## הערות שוליים

קטגוריה:להקות פאנק (Punk)
קטגוריה:להקות בריטיות
קטגוריה:להקות שהוקמו בשנת 1974
שממית חומות מצרית

**שממית חומות מצרית** (שם מדעי: *Tarentola annularis*) היא לטאה ממשפחת השממיתיים, מסוג שממית חומות, שמקורה בצפון אפריקה. אורכה של השממית היא 10–18 ס"מ וצבעה גופה הוא חום בהיר או אפור בהיר. היא בעלת ארבעה כתמים לבנים אופייניים על הצוואר והיא ניזונה מחרקים. במהלך תקופת הרבייה, הנקבה מטילה לכל היותר כשתי ביצים.

בישראל, השממית מהווה מין פולש. היא נצפתה לראשונה ב-2012 על ידי חוקרים מאוניברסיטת תל אביב, שזיהו אותה על קירות בתים בקיבוץ עין גדי. ב-2024, נצפתה שממיות נוספות באליפז שבערבה הדרומית.

## קישורים חיצוניים

* 

## הערות שוליים

קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1827
קטגוריה:ארץ ישראל: שממיתיים
קטגוריה:מצרים: זוחלים